 Kwa sasa timu hiyo inayofundishwa na aliyekuwa kocha msaidizi wa Simba, Seleman Matola, inaongoza katika kundi lake ikifuatiwa na Polisi Morogoro pamoja na JKT Oljoro ya Arusha.Akizungumza jana Katibu Mkuu wa timu hiyo, Voina Maganda alisema kuwa, wana mikakati mikali kuhakikisha wanacheza Ligi Kuu msimu ujao.Alisema kuwa kwa sasa timu hiyo inafanya mazoezi makali ikiwa ni pamoja na kushiriki michuano ya Kombe la FA ili kujiweka sawa kwa ajili ya kupanda daraja.Timu hiyo leo inacheza na Mgambo Shooting katika mchezo wa raundi ya pili kusaka nafasi ya kuwakilisha nchi katika michuano ya Kombe la Shirikisho barani Afrika.Maganda alisema kuwa ili kuhakikisha wanafanya vizuri katika mashindano yote wanayoshiriki, timu yao inazingatia zaidi mazoezi, nidhamu na kujituma.Alisema kuwa timu yao imekuwa ikifanya vizuri zaidi baada ya kumchukua Matola, ambapo wamekuwa wakishinda karibu kila mechi wanayocheza.